### Beslutningstema

Der skal i denne sag træffes beslutning om Tønder Kommunes handelsstrategi for energiindkøb.

### Historik

Kommunalbestyrelsen godkendte på mødet den 22. december 2021 den gældende Ruben Skov for energiindkøb i Tønder Kommune.
Økonomiudvalget blev på mødet den 15. december 2022 orienteret om, at der midlertidigt ikke var muligt at handle energi på fast pris.

### Sagsfremstilling

[adresse] nuværende handelsstrategi for energiindkøb forudsætter indkøb af el og gas på fast pris, der reducerer risikoen for udsving i pris.

Udviklingen på markedet og verdenssituationen har påvirket energi-priser og markedet, såvel som risici i forbindelse med energiindkøb. Derfor blev Tønder Kommune ved udgangen af 2022 nødsaget til at ændre indkøbsform fra fastpris til spotpris ved indkøb af el. I 2025 købte kommunen alt el til spotpris.

Der lægges hermed op til en ændring i handelsstrategien fra fast- og spotpris til indkøb gennem puljer. Denne ændring vil være et led i en mere strategisk og økonomisk forudseelig tilgang til energi indkøb.

El og gas prisen skal i denne sag forstås som den rene pris på energi pr. kilo Watt time (kWh) eller m3, og prisen er dermed uden afgifter, tariffer, profil, grønne certifikater, transport m.v.
Spotpris er den pris, der gælder på elmarkedet time for time. Den fastsættes løbende ud fra udbud og efterspørgsel og kan derfor svinge betydeligt. Puljepris indebærer, at el prisen handles i flere mindre portioner – 12 til 16 gange årligt – hvilket giver mulighed for at sprede risikoen og opnå en mere stabil og forudsigelig gennemsnitspris.

Ved at overgå til puljeindkøb opnår kommunen flere fordele, herunder mulighed for at udnytte gunstige markedsvilkår, når priserne er lave, der er med til at sikre mere forudsigelig udgift til el og gas. Dette understøtter bedre budgetstyring ved den årlige budgetlægning. Ydermere er der volumenfleksibilitet på puljeindkøbet, således at kommunen ikke er bundet af indkøbene af el, men kun skal afholde udgiften til det reelle forbrug. Hermed kan der fortsat opnås besparelser ved eksempelvis større energiprojekter eller lokale energiklynger.

Kommunens kontraktindkøb af el udgør årligt cirka 6,8 mio. kWh. Herunder ligger også el til de store haller og fritidscentre, som dog ikke er kommunens direkte forbrug. Det forventes ydermere, at der med omlægningen af kommunens bilflåde til el, vil være et større elforbrug på estimeret 0,5 mio. kWh.
I 2023 havde kommunen en el udgift på 3,6 mio. kr., som steg til 4,1 mio. kr. i 2024. For 2025 er den fremskrevne udgift forventet cirka 4,2 mio. kr. Dette skal dog ses i sammenhæng med, at elprisen generelt er steget de senere år.
Ved at overgå til puljeindkøb handler energimægleren EnergiTeam elprisen 2 år frem, når elprisen på de lange børser er lav. Det betyder, at kommunen kender prisen for det kommende år og har derved større evne til at budgettere.

En simpel fremskrivning af nuværende markedspriser estimerer, at kommunen kan opnå en væsentlig besparelse i 2027 og 2028 sammenlignet med de nuværende spotpriser. Spotprisen kan dog aldrig forudsiges.

Overgangen til puljeindkøb på el er første skridt på vejen i forhold til en samlet strategisk ændring af Tønder Kommunes energiindkøb, da kommunens forhandlingsposition står stærkere i pulje med andre.

Tønder Kommune har hidtil indkøbt gas én gang årligt, hvorfor der ikke forventes en væsentligt ændret økonomi samlet set for energiindkøb på gas. Fremover vil Tønder Kommunes gasforbrug blive afdækket med indkøb i 6-8 puljer årligt.

Dermed omlægges handelsstrategien for Tønder Kommunes samlede energiindkøb til puljeindkøb igennem kommunens mægler EnergiTeam. Dette forventes at være den langsigtede mest fordelagtige løsning for kommunen. Udkast til ny handelsstrategi for energiindkøb i Tønder Kommune er vedlagt som bilag.

### Indstilling Direktionen indstiller,

at Dagmar Jessen for energiindkøb i Tønder Kommune godkendes,

at direktøren for Teknik/Miljø, Service & Beskæftigelse fortsat bemyndiges til at indgå nye el- og gaskøbsaftaler under hensyntagen til gældende tegningsret, og

at indstillingen videresendes til Kommunalbestyrelsen.

**Beslutning fra Økonomiudvalget den 18. september 2025, pkt. 3:**

Sagen udsættes.

Ursula Jeppesen og Kasper Thygesen deltog ikke i mødet.

**Beslutning fra Økonomiudvalget den 23. oktober 2025, pkt. 9:**

Indstillingen anbefales.

Bob Holm deltog ikke i mødet.

### Beslutning

Indstillingen godkendt.